হৃদয়রাজ্যে
আজকের দিন শুধু স্বপ্ন দেখার। 
যদিও সবাই বলে- কেন যে বেকার 
একাকী উদাস বসে কাটাই সময়, 
নড়ে চড়ে কাজ করে কত লাভ হয়? 
যদিও তাদেরে এটা বুঝানো যে দায় 
লাভের আশায় শুধু কাজ করে হায় 
ভাল লাগে যত কিছু সেগুলোর তরে 
কখনো কাছেতে টানা যায় আপনারে? 
তাইতো সকল কিছু বাদ দিয়ে আজ 
হৃদয়রাজ্যে একা করছি বিরাজ। 
যেথায় আনন্দ শুধু নাই ভাবনা 
স্বর্গেও সেই রূপ কভু মিলবে না। 
সুখের ঠিকানা খুঁজে সেথায় পেলাম
তাইতো স্বপ্নে আজ হারিয়ে গেলাম। 

